< Cisco

FTP

Szerző: Sallai András

Copyright © Sallai András, 2017

Licenc: GNU Free Documentation License 1.3

Web: http://szit.hu

Bevezetés

A konfigurációs fájlokat lementhetjük FTP szerverre is. A következőkben rövid segítséget kaphatunk, hogyan használhatjuk, milyen szerverek állnak rendelkezésre az egyes környezetekben.

Packat Tracer

A Packat Tracer Server eszközein alapértelmezetten be van állítva egy cisco felhasználó, amelynek a jelszava cisco. A Services fül, FTP beállításainál ez ellenőrizhető.

Felvehetünk újabb felhasználókat is.

FTP Windowson

Windowson ajánlott FTP szervernek a FileZilla Server. Elérhető a következő helyen:

https://filezilla-project.org/

A FileZilla szerver telepítés után rendelkezésünkre bocsát egy grafikus felületet a csoportok és a felhasználók kezelésére.

Ugyanezt a szerverprogramot tartalmazza a XAMPP csomag. Ha ez telepítve van, és telepítésnél az alapértelmezett beállítások maradtak, akkor a FileZilla szerver alapból feltelepült a Windowsra.

Debian alapú Linuxon

Több FTP szerver áll rendelkezésre, Pro-FTPd, Pure-FTPd,vs-FTPd, stb.

A Pure-FTPd telepítése:

apt install pure-ftpd

A Pure-FTPd telepítése után minden a Linuxra felvett felhasználó nevével és jelszavával bejelentkezhetünk. Új linuxos felhasználó felvétele:

adduser ujnev

Kapcsolódás az FTP szerverre Cisco IOS-ről

Először adjuk meg az FTP hozzáférés felhasználónevét és jelszavát:

R1(config)#ip ftp username cisco
R1(config)#ip ftp password cisco

Ezek után a konfiguráció mentése:

R1#copy startup-config ftp: